recursal/SuperWikiNEXT-32B huggingface dataset:
**פליסיטי אייס** (באנגלית: **Felicity Ace**) הייתה אוניית גל-נוע מתוצרת מספנות שין קורושימה ביפן שהושקה בשנת 2005 ותופעלה על ידי חברת Mitsui O.S.K. Lines (אנ'). האונייה הייתה רשומה בפנמה. בפברואר 2022 פרצה בה שרפה בעת הפלגה, כשמטענה כלל 3,965 מכוניות, וכעבור ימים אחדים טבעה.

מאפיינים
--------

אורך האונייה כ-200 מטר, רוחבה כ-32 מטר והשוקע שלה הוא 9.2 מטר. ההדחק שלה הוא 17,738 טונות. תפוסתה 60,118 טון תפוסה. היא מונעת במנוע דיזל מתוצרת מיצובישי. מהירותה 22 קשר (41 קילומטר לשעה).

השרפה
-----

ב-10 בפברואר 2022 הפליגה האונייה מנמל אמדן שבצפון-מערב גרמניה בדרכה אל דייוויסוויל (אנ') שברוד איילנד, כשעליה 3,965 מכוניות מתוצרת קבוצת פולקסווגן, בהן מתוצרת החברות הבנות אאודי, פורשה, למבורגיני ובנטלי, שמחירן הכולל הוא כחצי מיליארד אירו.

ב-16 בפברואר פרצה שרפה באזור המטען של האונייה, בעת שהפליגה באוקיינוס האטלנטי, לא הרחק מהאיים האזוריים. כל 22 אנשי הצוות של האוניה נטשו אותה וחולצו על ידי מכלית הנפט Resilient Warrior שהוזעקה לעזרה. מהמכלית פונו אנשי הצוות במסוק של חיל הים הפורטוגלי אל הורטה שבאיים האזוריים.

מטען האונייה כלל מכוניות חשמליות המונעות בסוללות ליתיום-יון שיש קושי לכבותן.

תוך ימים אחדים עלה באש כל המטען שהיה על האונייה, והנזק נאמד ב-438 מיליון דולר. ב-1 במרץ, במהלך ניסיון לגרור את האונייה לפורטוגל היא נקלעה לסערה, נטתה על צדה וטבעה.

קישורים חיצוניים
----------------

ויקישיתוף מדיה וקבצים בנושא **פליסיטי אייס** בוויקישיתוף
* תומר הדר, בלאגן בלב ים: משלוח ענק של מכוניות גרמניות עלה באש, באתר כלכליסט, 18 בפברואר 2022
* אלפי נהגים מאוכזבים: משלוח רכבים ענק נשרף בלב הים, באתר אייס, 18 בפברואר 2022

הערות שוליים
------------

1. ↑  22 Crewmembers Safely Rescued From Burning Ro/Ro off the Azores, The Maritime Executive, February 17, 2022
2. ↑  תומר הדר, מאבק אבוד מראש בכיבוי אוניית הרכב שנשרפה בלב ים, באתר כלכליסט, 19 בפברואר 2022
3. ↑  תומר הדר, השריפה באוניית המכוניות: הנזק נאמד ביותר מ-400 מיליון דולר, באתר כלכליסט, 22 בפברואר 2022
4. ↑  תומר הדר, סוף לפליסיטי אייס: האונייה שנשרפה כשעליה 4,000 מכוניות גרמניות - טבעה, באתר כלכליסט, 2 במרץ 2022
5. ↑  Monica Raymunt, Burnt-Out Ship Carrying Porsches and Lamborghinis Sinks in Rough Seas, Bloomberg, March 1, 2022
**מש-אנה-פדה** - בשומרית: meš-an-ne-pad-da שפירושו איש (גיבור) שנבחר על ידי שמיים, היה הלוגאל (המלך) הראשון של השושלת הראשונה בעיר-מדינה אור (לפי רשימת המלכים השומרית). הוא שלט בה בין השנים 2563 לפנה"ס - 2524 לפנה"ס בערך.

ברשימה מצוין שהוא לקח את השליטה בעיר מלוגאל קילדו ששלט לפני כן בעיר. כנראה הוא כבש את העיר כיש, הוא הוסיף לעצמו תואר **לוגאל כיש**. התואר הזה שימש גם כמה מלכים שמלכו אחריו. לפי כתובת טומאל (Tummal Inscription) הוא ובנו מש-קי-אנג-ננה תחזקו אחרי גילגמש ובנו אור-נון-גל את המקדש הראשי לאנליל של ניפור, כתובת זאת מחזקת את מעמדם כשליטי שומר. חיזוק נוסף לעובדת היותם שליטי שומר הם אתרי הקבורה המפוארים שנמצאו באזור.

בנו האחר של מש-אנה-פדה, א-אנה-פדה, לא מופיע ברשימת המלכים השומרית, אך ממקורות אחרים ידוע כי בנה מקדש באזור תל אל-עובייד של היום.

העיר אור הגיעה בתקופתו לשיא עוצמתה. בין שאר התארים מש-אנה-פדה החזיק בתואר "נו-גי (ה)" (בעל הזונה (השמימית?), המופיעה גם תחת השם אינאנה (Inanna בשומרית) ועשתר באכדית. בתואר הזה הוא טען לבעלות על המקדש השייך לה, שהיה בין המקדשים החשובים. גם כן ידוע התואר של אשתו נין-בן-דה (Nin-ban-da בשומרית) - "נין" (בעלת הבית), דבר השולל את קשריה לתואר הראשון.

לפי כתובת שנמצאה על חרוז העשוי מלפיס לזולי הוא הביא מתנות למלכי מארי ואביו היה מש-קלמ-דוג. באטמים מקברות המלכים באור נמצאו שמות של מש-אנה-פדה וקודמיו (שלא מוזכרים ברשימה ונמצאו רק בממצאים ארכאולוגיים): מש-קלמ-דוג, א-קלמ-דוג ונין (מלכה או אשת דת בשומרית) שובד (shubad בשומרית) (פו-אבי (Puabi) באכדית).

בשנות ה-50 של המאה ה-20 העלה אדמונד גורדון השערה לפיה מש-אנה-פדה ומס-אלים (me-silim/salim בשומרית) שהיה "מלך כיש" היו דמות היסטורית אחת, המקור להשערתו היה החילוף בין שמותיהם בפתגמים מסוימים מבבליות מאוחרות. אין הוכחה חד משמעית להשערה זו. חוקרים מאוחרים יותר נטו להתייחס אליהם כאל שני אנשים, ולהשערתם מס-אלים קדם למש-אנה-פדה בכרונולוגיה.

קישורים חיצוניים
----------------

ויקישיתוף מדיה וקבצים בנושא **מש-אנה-פדה** בוויקישיתוף
איור של וויאג'ר 1 ווויאג'ר 2 מתקרבות להליופאוזה
סרטון המדגים את השפעת ההליוספירה
**הליופאוזה** מהווה את הגבול הסופי של השפעת רוח השמש, שהיא זרם של חלקיקים תת-אטומים מיוננים, הנפלטים מהשמש לכל הכיוונים ויוצרים בועה ענקית הנקראת בשם הליוספירה, אשר נעה יחד עם מערכת השמש במרחב הבין כוכבי.

רוח השמש נעה במרחבי מערכת השמש במהירות על קולית של 1.6 מיליון קמ"ש. במרחק של 94 יחידות אסטרונומיות מהשמש, מהירות זו נופלת לערך תת-קולי ומצב זה נקרא הלם הסיום. משם ישנו אזור המכונה heliosheath. אזור זה סוער ויש בו בועות מגנטיות ענקיות. במרחק של 118 יחידות אסטרונומיות מהשמש רוח השמש עוצרת לחלוטין, ואזור זה נקרא אזור עמידה במקום, והוא מהווה את תחילת ההליופאוזה. לא ידוע מה עובייה, אך מעבר לה מתחיל המרחב הבין כוכבי, שבו ישנם חלקיקים תת-אטומים הנפלטים מגופים אחרים בגלקסיה של שביל החלב. חציית ההליופאוזה ניתנת לזהוי באמצעות ירידת הטמפרטורה של היונים, שינוי בכיוון השדה המגנטי וגידול בעצמת הקרניים הקוסמיות שמקורן בגלקסיה. במאי 2012 נרשמה עליה חדה של 9% בחודש בקרינה הקוסמית שמדדה גשושית החלל וויאג'ר 1 לאחר גידול הדרגתי של 25% מינואר 2009 לינואר 2012 - סימן לקרבה להליופאוזה. בספטמבר 2013 הודיעה נאס"א שהגשושית חצתה את ההליופאוזה ב-25 באוגוסט 2013.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **הליוספירה** |
| ויקימילון ערך מילוני בוויקימילון: **הליופאוזה** |

* הליופאוזה, באתר אנציקלופדיה בריטניקה (באנגלית)
עצי דובדבן על גדת אגן הגאות. ברקע נראית אנדרטת וושינגטון
**אגן הגאות** (באנגלית: **Tidal Basin**) הוא מאגר מים מלאכותי, השוכן בדרום-מזרח וושינגטון, בירת ארצות הברית. המאגר, המיועד לניקוז עודפי מים מנהר הפוטומק בעת הגאות, משמש גם אחד מאתרי הנוי והתיירות המרכזיים של העיר.

גאוגרפיה
--------

האגן, שצורתו הכללית היא כשל מעוין ועומקו כ-3 מטרים, משתרע על פני שטח של כ-433 דונם בפארק הפוטומק המערבי, מדרום למחציתה המערבית של שדרת המול. הקמתו נהגתה בשנות ה-80 של המאה ה-19. מערכת של שערי מים מחברת אותו במערבו לנהר הפוטומק ובדרומו לתעלת וושינגטון. בעת גאות בנהר נפתחים השערים בין האגן לנהר, ומים זורמים אליו מן הנהר. באותה עת נסגרים השערים מן האגן אל תעלת וושינגטון. לאחר שמסתיימת הגאות בנהר נסגרים השערים בינו לבין האגן, והשערים מהאגן אל התעלה נפתחים על מנת להזרים את המים ממנו אליה. חיל ההנדסה של צבא ארצות הברית מתחזק את מערכות השערים.

על גדות האגן ניצבות אחדות מן האנדרטאות הידועות של וושינגטון: אנדרטת ג'פרסון, אנדרטת רוזוולט, אנדרטת מרטין לותר קינג וכן אנדרטת ג'ורג' מייסון. 

כמו כן, על גדות האגן ובסביבתו נטועים אלפי עצי דובדבן יפניים, שניתנו במתנה לוושינגטון מאת העיר טוקיו שביפן בשנת 1912 והפכו לחלק קבוע מנוף העיר. לציון מתנה זו נערך בוושינגטון בכל אביב מאז 1935, למעט בשנים 1942–1946 בעקבות מלחמת העולם השנייה, פסטיבל פריחת הדובדבן הלאומי (National Cherry Blossom Festival).

קישורים חיצוניים
----------------

ויקישיתוף מדיה וקבצים בנושא **אגן הגאות** בוויקישיתוף

מראה פנורמי של אגן הגאות מאנדרטת רוזוולט. מימין נראית אנדרטת ג'פרסון ומשמאל אנדרטת וושינגטון

מראה פנורמי של אגן הגאות מאנדרטת רוזוולט. מימין נראית אנדרטת ג'פרסון ומשמאל אנדרטת וושינגטון

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532177205171
* LCCN: sh88005954
* NARA: 10046567
* VIAF: 2086151433030056420005
* WorldCat: lccn-n2014052757

 |
**פיליפ "פליפ" סונדרס** (באנגלית: **Phillip "Flip" Saunders**;‏ 23 בפברואר 1955 - 25 באוקטובר 2015) היה מאמן כדורסל ובעלים חלקי של קבוצת מינסוטה טימברוולבס מליגת ה-NBA. סונדרס אימן את הטימברוולבס וכן את הקבוצות דטרויט פיסטונס ווושינגטון ויזארדס.

ראשית חייו
----------

סונדרס נולד בקליבלנד, אוהיו. בליגת התיכונים קלע סונדרס 32 נקודות בממוצע למשחק וזכה בפרס השחקן המצטיין של אוהיו. מאוחר יותר שיחק סונדרס באוניברסיטת מינסוטה שם פתח בחמישייה ב-101 משחקים מתוך 103 בהם שיחק. ביחד עם קווין מקהייל, ריי ויליאמס ומייקל תומפסון הוביל את האוניברסיטה למאזן הטוב ביותר שלה אי פעם, 24-3.

קריירת אימון
------------

### מכללות

סונדרס החל את קריית האימון שלו בקולג' הלותרני של גולדן ואלי (Golden Valley Lutheran College). בארבע עונות צבר עם המכללה מאזן של 92-13, כולל 56-0 במשחקי בית. ב-1981 מונה לתפקיד עוזר המאמן באוניברסיטת מינסוטה בה שיחק ולמד לפני כן. לאחר חמש עונות במינסוטה שימש במשך שתי עונות כעוזר מאמן באוניברסיטת טולסה.

### CBA

סונדרס החל לאמן בליגת ה-CBA בעונת 1988/89 בקבוצת ראפיד סיטי טרילרס.
לאחר מכן עבר סונדרס לקבוצת לה קרוס קאטבירדס שם אימן במשך חמש עונות (1989-1994), וזכה פעמיים באליפות.
בעונת 1994/95 אימן את סו פולס סקייפורס.
לאחר שבע עונות בליגת ה-CBA היו לסונדרס 253 ניצחונות, 2 אליפויות (1990, 1992) וזכה פעמיים בפרס מאמן העונה (1989, 1992).

### מינסוטה טימברוולבס

סונדרס הצטרף למינסוטה טימברוולבס ב-11 במאי 1995 בתור ג'נרל מנג'ר. ב-18 בדצמבר 1995 מונה למאמן הקבוצה במקומו של ביל בלייר.
סונדרס הוביל את הקבוצה לפלייאוף ראשון בתולדותיה בעונת 1996/97, שהייתה העונה המלאה הראשונה שלו כמאמן NBA, ולמאזן הטוב ביותר של המועדון אי פעם, 50-32, בעונת 1999/2000 (הישג זה שופר בהמשך).
אחרי ההצלחה של עונת 2003/04, בה הגיעה הקבוצה לגמר המערב, הקבוצה התקשתה לנצח בעונת 2004/05, ולראשונה מזה תשע עונות נותרה מחוץ לפלייאוף. ב-12 בפברואר 2005 פוטר סונדרס והוחלף בקווין מקהייל.

### דטרויט פיסטונס

סונדרס הצטרף לדטרויט פיסטונס והחליף את לארי בראון בתפקיד המאמן ב-21 ביולי 2005. תחת הדרכתו של סונדרס העמידה הקבוצה שיא מועדון חדש לניצחונות בעונה הסדירה וסיימה עם מאזן 64-18. סונדרס אימן את נבחרת המזרח במשחק האולסטאר של  עונת 2006 שנערך ביוסטון, טקסס.
סונדרס פוטר ב-3 ביוני 2008 לאחר שהפסיד לבוסטון סלטיקס בגמר המזרח. מנהל הקבוצה, ג'ו דיומרס, נימק את הפיטורים בכך שלטענתו הקבוצה זקוקה ל"קול חדש".

### וושינגטון ויזארדס

ב-14 באפריל 2009 מונה בונדרס למאמן וושינגטון ויזארדס. שכרו הוערך בכ-18 מיליון דולר לארבע עונות.
סונדרס פוטר ב-24 בינואר 2012 והוחלף ברנדי ויטמן. מאזנו הכולל של סונדרס בוושינגטון הוא 51-130.

### קדנציה שנייה במינסוטה

ב-6 ביוני 2014 חזר סונדרס לאמן את מינסוטה טימברוולבס בפעם השנייה.

קריירה כמנהל
------------

### בוסטון סלטיקס

ב-29 באפריל 2012 הצטרף סונדרס לבוסטון סלטיקס בתור יועץ.

### חזרה למינסוטה

ב-3 במאי 2013 מונה סונדרס לנשיא מינסוטה טימברוולבס. ב-5 ביוני 2014 מונה סונדרס למאמן הקבוצה.

חיים אישיים
-----------

סונדרס נשוי לדבי, להם ארבעה ילדים. בנו ראיין מאמן את מינסוטה טימברוולבס מליגת ה-NBA (בה אימן פליפ סונדרס בעצמו ובנו ראיין שימש כעוזרו).

לטענתו, הוא עמד כ-18 מטרים מהתרסקות גשר מיסיסיפי ב-1 באוגוסט 2007.

ב-25 באוקטובר 2015 נפטר סונדרס בגיל 60 ממחלת הסרטן.

קישורים חיצוניים
----------------

ויקישיתוף מדיה וקבצים בנושא **פליפ סונדרס** בוויקישיתוף

* פרופיל, באתר Sports-Reference
* פרופיל באתר ה-NBA
* פליפ סונדרס, באתר "Find a Grave" (באנגלית)
פירוש נוסף ערך זה עוסק במועדון כדורסל. אם התכוונתם למועדון כדורגל, ראו פליסטר.

מראה חיצוני של ההיכל הביתי **מלאדוסט**
**פליסטר ביטולה** (במקדונית: **КК Пелистер Битола**), היא קבוצת כדורסל מקדונית מהעיר ביטולה, המתמודדת בליגת העל המקדונית.

היסטוריה
--------

הקבוצה הוקמה בשנת 1992 תחת השם "מלאדוסט מטלאץ". בשנת 1995 הפכה הקבוצה לחלק ממועדון הספורט "פליסטר", הכולל גם את ענפי הכדורגל והכדוריד. הקבוצה משתתפת בליגה המקדונית מאז הקמתה. בסיום עונת 1996/97 ירדה הקבוצה לליגה השנייה וחזרה רק בסיום עונת 2002/03. בעונת 2008/09 הגיעה הקבוצה עד לגמר הגביע המקדוני והפסידה לקבוצת אמאק אוחריד 70-66. בסיום עונת 2011/12 העפילה הקבוצה בחזרה לליגה הבכירה, לאחר עונה אחת בליגה השנייה.

ארגון האוהדים של המועדון הנקרא "צ'קמבארי" (Чкембари), ממלא את האולם בכל משחק ומפגין נוכחות מאסיבית במשחקי כל הענפים של המועדון.

הקבוצה מארחת בהיכל הספורט **מלאדוסט**, המכיל 5,000 מקומות ישיבה.

הישגים ותארים
-------------

* **הליגה המקדונית**:
	+ חצי גמר: 2006, 2007, 2009
* **הגביע המקדוני**:
	+ גמר: 2009
	+ חצי גמר: 2008

קישורים חיצוניים
----------------

ויקישיתוף מדיה וקבצים בנושא **פליסטר ביטולה** בוויקישיתוף
* פרופיל המועדון באתר "eurobasket"
**קלאודיה טאנר ואלנר** (בגרמנית: **Klaudia Tanner Wallner** נולדה ב-2 במאי 1970) היא פוליטיקאית אוסטרית ממפלגת העם אשר משמשת כשרת ההגנה של אוסטריה מאז 7 בינואר 2020.

ביוגרפיה
--------

טאנר נולדה ב-2 במאי 1970 בעיירה שייבס שבאוסטריה תחתית. היא למדה משפטים באוניברסיטת וינה ועבדה כעורכת דין. ב-2001 החלה לעבוד בצוותו של שר הפנים ארנסט שטראסר ממפלגת העם האוסטרית. בנובמבר 2010 היא החלה לעבוד כמנהלת התאגדות החקלאים של אוסטריה תחתית. במקביל היא נבחרה כחברת מועצה בעירייה גרסטן. במרץ 2017 היא נבחרה כסגניתה של מושלת אוסטריה תחתית יוהנה מיקל -לייטנר. שמה הוזכר שוב ושוב בתקשורת האוסטרית כמועמדת אפשרית לתפקידים רמי דרג מטעם מפלגת העם האוסטרית שהפכה למפלגת השלטון. בנובמבר 2017 נטען בעיתון Die Presse כי היא המועמדת המועדפת על סבסטיאן קורץ לתפקיד שרת ההגנה. עם זאת, היא לא צורפה לממשלת קורץ הראשונה.

ב-22 במרץ 2018 הפכה טאנר לחברה בפרלמנט של אוסטריה תחתית. ב-7 בינואר 2020 פרש מתפקידו שר ההגנה תומאס שטארלינגר, וטנאר מונתה לתפקיד במקומו. היא האשה הראשונה בתפקיד. במהלך התפרצות מגפת הקורונה באוסטריה יזמה טאנר גיוס חלקי של הצבא (לראשונה בתולדות אוסטריה) לצורך אכיפת ההנחיות. בספטמבר 2020 יזמה טאנר רכישה של 18 מסוקים עבור חיל האוויר האוסטרי מחברת לאונרדו האיטלקית.

טאנר ידועה באוסטריה בנוקשותה הבלתי מתפשרת, ובדעותיה הפוליטיות, המזוהות עם הימין הקיצוני. בתקשורת האוסטרית היא מכונה לעיתים "אשת הברזל האוסטרית".

חיים אישיים
-----------

טאנר נשואה למהנדס מרטין טאנר, אשר משמש כחבר מועצה בעיריית גרסטן מטעם מפלגת העם האוסטרית. יש להם בת בשם קלאודיה יוספה. היא גיסתו של הפוליטיקאי סטפן שטיינר.

קישורים חיצוניים
----------------

ויקישיתוף מדיה וקבצים בנושא **קלאודיה טאנר** בוויקישיתוף
* קלאודיה טאנר באתר הפרלמנט האוסטרי
* קלאודיה טאנר באתר הלנדטאג של אוסטריה תחתית
* קלאודיה טאנר באתר הצבא האוסטרי

הערות שוליים
------------

1. ↑  Österreichs erste Verteidigungsministerin?
2. ↑  Erste Miliz-Teilmobilmachung in der Geschichte läuft an
3. ↑  Bundesheer kauft 18 Hubschrauber aus Italien
4. ↑  Spielzeugsoldaten - FALTER.maily #264

|  |  |
| --- | --- |
| בקרת זהויות עריכת הנתון בוויקינתונים | 
* GND: 1231314281
* VIAF: 5213161881861334100001
* WorldCat (עם VIAF): 5213161881861334100001

 |
מימין: תאי הזיכרון, משמאל: הכתובת שלהם (בבסיס הקסדצימלי). b הוא נתון אשר מאוחסן בזיכרון, בתא שכתובתו 1008, ו-a הוא תא בזיכרון שמכיל בתוכו נתון אשר מצביע על כתובת התא של הנתון b
**כתובת** בזיכרון מחשב היא מספר ייחודי המייצג תא זיכרון, ובאמצעותה ניתן לגשת אל התא לשם אחסון מידע או אחזורו. המידע יכול להיות פקודה המורה למחשב מה לעשות, או נתון. כיום נהוג שזיכרון המחשב מאורגן בבתים, כשכל בית מורכב מ-8 סיביות. הבתים מסודרים בזיכרון בזה אחר זה, וכתובותיהם עוקבות.

ייצוג הכתובת
------------

הכתובת נרשמת כמספר בינארי, ומספר תאי הזיכרון אליהם ניתן לפנות מחושב על פי הנוסחה {\displaystyle \ 2^{N}}, כאשר N הוא אורך המספר הבינארי המרבי. ניתן לייצג את הכתובת גם בבסיסים אחרים, ועל מנת להקל על רישום הכתובת, מקובל להשתמש בבסיס עשרוני ובבסיס הקסדצימלי.

גודל הזיכרון המרבי במחשב מושפע מגודל המילה בארכיטקטורת המעבד, משום שאורך המספר הבינארי המרבי הוא לכל היותר באורך של מילה (כאשר גודל מילה היא לרוב גודל אוגר המעבד). כך, לדוגמה, מעבד עם מילה בגודל 32 סיביות מאפשר שימוש בזיכרון שגודלו עד 4GB ‏(4,294,967,296 בתים) משום שבעזרת 32 סיביות ניתן לייצג \ 4,294,967,296=2^{32} ערכים שונים. המספרים בין 1 למספר המרבי נקראים **מרחב הכתובות החוקי**. ניסיון גישה לכתובת זיכרון 0 או שימוש במספר גדול יותר ככתובת ייתקל בשגיאה או יגרום להשחתת זיכרון בלתי צפויה.

כתובות פיזיות ווירטואליות (לוגיות)
----------------------------------

 ערך מורחב – **זיכרון וירטואלי**  

בראשית ימי המחשב הוגבל הזיכרון שלו (לפי ארכיטקטורת פון נוימן) לגודל הפיזי של אמצעי ה-RAM (הזיכרון אליו יכול לגשת המעבד בגישה ישירה לפי כתובת). לפיכך, כל הכתובות היו **כתובות פיזיות** של תאי זיכרון ב-RAM. כך, למרות שגם אם עקרונית יכול היה המחשב לנצל מרחב כתובות גדול יותר מהזיכרון הפיזי, הרי שלא היה בכך להועיל. 

עקרון הזיכרון הווירטואלי מאפשר גישה לכל מרחב הכתובות מבלי להגדיל את הזיכרון הפיזי, וזאת באמצעות שמירה של חלק מהמידע על דיסק קשיח. מידע המצוי על גבי הדיסק נשמר ב**כתובת וירטואלית** או **כתובת לוגית** (מחוץ לגודל הזיכרון הפיזי). כאשר המעבד נזקק למידע שבדיסק, מתבצע תהליך של דפדוף, שבו מועבר מידע קיים בזיכרון אל הדיסק והמידע הדרוש מן הדיסק מועבר לזיכרון. יחידת ניהול זיכרון אחראית לתרגום הכתובת הווירטואלית לכתובת הפיזית שבה נשמר המידע לאחר הדפדוף.

לקריאה נוספת
------------

* שרה פולק, **מדעי המחשב : מערכות מחשב ואסמבלי (יחי' לימוד חמישית)**, הוצאת המרכז לטכנולוגיה חינוכית, 2006 פרק 10.4: ארגון זיכרון

קישורים חיצוניים
----------------

ויקישיתוף מדיה וקבצים בנושא **כתובת** בוויקישיתוף
* קורס מבוא לתכנות. שיעור 1: מבנה המחשב
איור אפשרי
**קריטוזאורוס** (שם מדעי: ***Kritosaurus***; משמעות שמו: "לטאה מופרדת") הוא סוג של דינוזאור ממשפחת ההדרוזאוריים אשר חי באמריקה הצפונית בסוף הקרטיקון. הוא חי לפני 74.5 מיליון שנים ונכחד בהכחדת הקרטיקון הגדולה לפני 66 מיליון שנה. המאובנים התגלו ב-1904 בידי החוקר האמריקאי ברנום בראון בניו מקסיקו והמאובנים כללו בעיקר עצמות גולגולת ולסתות. מאובני הדינוזאור נמצאו לצד אלה של האנסזיזאורוס (Anasazisaurus) שבעבר נכלל בסוג.

מבנה הדינוזאור היה גדול באורך של עד 9 מטרים והיה בעל גולגולת גדולה באורך 87 סנטימטר עם חלל אף גדול וקשתי שהזכיר אף נשרי (או אף רומאי), בצורה שהזכירה את אפו של הגריפוזאורוס הקרוב ובעבר היה כלול בסוגו. היו לו שיניים רבות טוחנות בקצה הלסתות ששימשו ללחיכת צמחים קרקעיים. הדינוזאור היה בעל אצבעות דמויות פרסה והוא נע על ארבע אף שיכל להזדקף על שתיים.

לא ברור למה שימש המבנה הגדול אך אולי הוא עזר לו להשמיע צלילים למטרות תקשורת. דבר זה מרמז שהוא חי בעדרים שנדדו בחיפוש מזון לאורך חופי הים הפנימי המערבי.

בתרבות
------

דינוזאור זה הופיע בסדרה פלאווורלד.

קישורים חיצוניים
----------------

ויקישיתוף מדיה וקבצים בנושא **קריטוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
אין תמונה חופשיתאין תמונה חופשית

**קלאודיה רוזנצווייג-קופפר** משמשת פרופסור לספרות יידיש ו'אלט יידיש' (יידיש עתיקה) במחלקה לספרות עם ישראל באוניברסיטת בר-אילן. 

רוזנצווייג נולדה ברומא, איטליה. למדה בגימנסיה על שם אלסנדרו מאנצוני במילאנו ואת לימודיה האקדמיים עשתה בחוג ללימודים קלאסיים באוניברסיטת מילאנו. עלתה לישראל בשנות השלושים לחייה וכתבה את עבודת הדוקטור שלה באוניברסיטה העברית בהדרכת חוה טורניאנסקי ואריקה טים מאוניברסיטת טריר, גרמניה. עבודת הדוקטור שלה עוסקת בחיבור **בבא בוך**, כינוי המקובל כיום לרומן אבירים שנכתב בידי אליהו בחור בין השנים 1507–1508, והיה לרומן האבירים הפופולרי ביותר בשפת היידיש. עיבוד של העבודה, בשם Bovo d’Antona by Elye Bokher - A Yiddish Romance, יצא לאור בשנת 2016 בהוצאת בריל בליידן.

לימדה שנים אחדות באוניברסיטת תל אביב. ארגנה כנסים מדעיים בישראל ובחו"ל בתחומי התמחותה.
פרסומיה בעברית, באנגלית ובאיטלקית עוסקים בעיקר ביידיש עתיקה, בספרות יידיש, בלשונות היהודים ובפילולוגיה של היידיש.

תרגמה לאיטלקית אחדים מסיפורי שלום עליכם וש"י עגנון.

קישורים חיצוניים
----------------

* קלאודיה רוזנצווייג, ברשת החברתית Goodreads
* קלאודיה רוזנצווייג, באתר גוגל סקולר
* קלאודיה רוזנצווייג, באתר Academia.edu
* קלאודיה רוזנצווייג באתר המחלקה לספרות עם ישראל באוניברסיטת בר-אילן
* מידע על קלאודיה רוזנצווייג בקטלוג "מרחב" של הספרייה הלאומית
* רשימת המאמרים של קלאודיה רוזנצווייג באתר רמב"י

הערות שוליים
------------

1. ↑  Oren Roman, Claudia Rosenzweig’s Bovo d’Antona by Elye Bokher. A Yiddish Romance: A Critical Edition with Commentary, **In Geveb**, MAY 25, 2017
2. ↑  Claudia Rosenzweig, Goodreads

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007267103205171
* BNE: XX5028780
* BnF: cb146014003 (data)
* GND: 1226860508
* ICCU: RAVV104018
* ISNI: 0000 0001 1886 6011
* LCCN: n2004056178
* NKC: jo20231172983
* NTA: 378073761
* RERO: 02-A003760974
* SUDOC: 081153961
* VIAF: 31153530875448701033
* WorldCat: lccn-n2004056178

 |
רבי **אברהם מיוחס** (ת"ס – כ"ט בכסלו ה'תקכ"ח) היה דיין, מקובל ומחבר ספרות תורנית שפעל בירושלים. מחבר הספר **שדה הארץ**.

ביוגרפיה
--------

נולד בירושלים לרב שמואל ממשפחת מיוחס אשר הגיעה לארץ בתקופת עליית מגורשי ספרד ולרחל. נכד לרבי ישראל יעקב חגיז ונין לרבי משה גלנטי. נתייתם בגיל שנתיים, וסבו, רבי משה מיוחס, פקיד הקהילה בירושלים, גידל אותו. למד בישיבת בית יעקב פירירה. ואצל רבי ישראל מאיר מזרחי (מחבר הספר "פרי הארץ") ואצל רבי יצחק הכהן רפפורט שחיבב אותו. בבחרותו נשא את ג'מילה, בתו היחידה של רבי טוביה כהן, מחבר הספר "מעשה טוביה". היה רבו המובהק של הרב יום טוב אלנקווה.

חיבר ספרים בהלכה בתלמוד ובקבלה. שימש כדיין בבית דינו של אחיו, הראשון לציון רבי רפאל מיוחס. בהיותו בגיל 40 התעוור. נפטר בכ"ט בכסלו ה'תקכ"ח ונקבר בהר הזיתים.

מספריו
------

* **שדה הארץ** - דרושים על התורה, וחידושים על התלמוד, על הרמב"ם ועל הטור.
* **דגלי אהבה**, **חלק א**, **חלק ב**, **חלק ג**, פירוש לספר עץ חיים, באתר אוצר החכמה

קישורים חיצוניים
----------------

* אברהם מיוחס, באתר "החכם היומי"
* אברהם בן שמואל מיוחס, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007290803105171
* ISNI: 0000 0000 5014 1523
* LCCN: nr94033969
* NTA: 256341427
* VIAF: 76200582
* WorldCat: lccn-nr94033969

 |
**קללת משאבי הטבע** (באנגלית Resource curse או **פרדוקס העושר** - Paradox of plenty) הוא פרדוקס שבו מדינות ואזורים עם שפע של משאבי טבע, בדרך כלל מתכלים כמו נפט וגז טבעי, אשר אמורים לתרום לצמיחתה של מדינה בדרך כלל, נוטים להיות בעלי צמיחה כלכלית פחותה מזו של מדינות עם פחות משאבי טבע.

היתכנות הפרדוקס נובעת מסיבות שונות, ביניהן ירידה בתחרויות של סקטורים אחרים, פיתוח תלות ורגישות לשינוי הרווחים המושפעים משווי משתנה של משאב הטבע, ניהול כושל של ההכנסות ממשאבי הטבע על ידי המדינה, שחיתות ועוד.

ה"קללה" איננה משפיעה על כל המדינות בעלות משאבי טבע רבים, אולם היא אמיתית עבור חלק גדול מהן. 

הדוגמה הנפוצה ביותר בעולם הכלכלה לפרדוקס היא הולנד.

התאוריה מאחורי הפרדוקס
----------------------

הרעיון שעומד מאחורי הפרדוקס ובו עודף משאבי טבע עלול להוות יותר נטל כלכלי מאשר מקדם צמיחה כלכלית החל להתהוות בשנות ה-80 של המאה ה-20. המונח "קללת משאבי הטבע", או באנגלית resource curse thesis נוצר על ידי ריצ'רד אוטי (Richard Auty) ב-1993 כדי לתאר איך מדינות עשירות במשאבי טבע היו חסרות יכולת להשתמש בעושר הזה כדי להגדיל את הצמיחה שלהן, ואיך בצורה לא אינטואיטיבית, למדינות אלה הייתה צמיחה נמוכה יותר מאלה ללא משאבי טבע. 

מחקרים רבים הראו קשר בין שפע באוצרות טבע לצמיחת כלכלית נמוכה. דוגמה מרכזית היא המדינות המייצאות נפט. החל מ-1965 ועד 1998, ארגון המדינות המייצאות נפט, OPEC, התל"ג לנפש פחת בממוצע ב-1.3%, בעוד שבשאר העולם המתפתח היה בממוצע 2.2%.

המחלה ההולנדית
--------------

 ערך מורחב – **המחלה ההולנדית**  

הדוגמה הבולטת ביותר לתופעת קללת משאבי הטבע היא "המחלה ההולנדית". שבה נגרמה ירידה בפריון ובצמיחה עקב עלייה בשווי השוק של המטבע ההולנדי ועלייה בשכר, שנגרמו מגילוי אוצרות טבע.

השפעות כלכליות
--------------

### אי יציבות בהכנסות

מחירים של משאבי טבע נתונים להשפעה רבה מחוץ למדינה ועל כן תנודתיים מאוד. לדוגמה מחירי חבית נפט עלו מ-3 דולר לחבית ל-12 דולר ב-1974 בעקבות משבר הנפט העולמי של 1973. ב-1986 ירדו מחירי הנפט ל-10 דולר לחבית.

ראו גם
------

* גז טבעי בישראל
* רשות הגז הטבעי
* פרדוקס הבחירה

קישורים חיצוניים
----------------

* קללת המשאבים, באתר אקו-ויקי
* טום קרגנבילד, "קללת משאבי הטבע: למה מדינות עשירות במשאבי טבע בדרך כלל עניות", באתר כלכלה קלה, 3 ביולי 2017
ענף כליל החורש
כליל דוד בפריחה
*Cercis siliquastrum*
כליל החורש בכרמל
סריקה של ענף פורח של כליל החורש
**כליל החורש** (**כְּלִיל הַחֹרֶש**, שם מדעי: *Cercis siliquastrum*) הוא עץ חורש נשיר במשפחת הקסאלפיניים (הוא קרוב משפחה של החרוב). פריחתו הבוהקת בחודשי מרץ-אפריל העניקה לו את שמו, אשר משמעותו היא "כתר החורש" או "נזר החורש".

העץ קטן מאוד; שיח עץ נשיר המגיע לגובה 6–8 מטר, בעל גזע מרכזי יחיד המתפצל בחלקו התחתון, רוחב גזעו כ-30 ס"מ. העץ גדל בר בחבל הים תיכוני ההררי בגובה 100–1000 מ'. בעולם העץ גדל בדרום אירופה ודרום מערב אסיה; בספרד, דרום צרפת, איטליה, יוון ואסיה הקטנה. כליל החורש הוא צמח מוגן בישראל.

כליל החורש נמוך וצמרתו שופעת. בתחילת האביב מתכסה העץ בשפע פרחים בצבע ורוד לילך, המופיעים לפני העלים. לפרחים טעם חומצי עדין, וניתן לאכלם בסלטים. העלים עגולים, תמימים ומזכירים צורת לב. פירות העץ הם תרמילים פחוסים. הפרחים יוצאים מתוך הגזע ומתוך ענפים בוגרים (קאוליפלורה), דבר המעיד על מוצאו הטרופי של העץ. 

זרעי העץ נזרעים בחודש פברואר.

שמותיו של כליל החורש
--------------------

בערבית נקרא כליל החורש "ערוס אל-ע'אבה" שפירושו "כלת החורש/היער". בעברית מבטא שמו של העץ את היותו כליל יופי, וגם כליל במובן כתר ונזר. יש בו גם דמיון לשם הערבי, שאולי משמר שם עברי הקדום שאבד במרוצת הדורות.

לפי האמונה הנוצרית תלה עצמו יהודה איש קריות על כליל החורש, ולכן הוא נקרא באנגלית Judas-tree (באירופה הייתה לעץ חשיבות פולחנית טרום-נוצרית). 
לפי החוקר הבריטי דייוויד ג'ון מאברלי בספרו משנת 2008, מקור השם באנגלית הוא בעצם שיבוש של אחד משמות העץ בצרפתית arbre de Judee, "עץ [ארץ] יהודה". לדבריו העץ כונה בשם זה מכיוון שהוא היה מוכר כעץ קיים בארץ ישראל, שהיא הפרובינקיה הרומית IVDEA.

תפקידו בהדברה ביולוגית
----------------------

נטיעת כליל החורש בקרבת מטעים של עצי זית, תפוח ואגס תורמת בהגנה על המטעים מפני פשפשים שהם טפילים. 

לכליל החורש קיים פשפש ייחודי בשם Cacopsylla pulchella המופיע על קליפת הגזע באמצע האביב. פשפשים אחרים, מסוג אנתוכוריס, טורפים פשפש זה. בחודש יוני, כאשר פשפש כליל החורש נודד, טורפיו עוברים לעצי המטע וניזונים מהפשפשים הייחודיים להם. השתתפות דומה בהדברה ביולוגית מספק גם עץ התאנה.

תכונות רפואיות
--------------

ברפואה העממית יש המשתמשים בפרחים ובעלים לבעיות כבד, לטחול, לנזלת כרונית, לבעיות בדרכי הנשימה, לצהבת, לאבנים בכליות ונפיחות ברגליים של נשים הרות.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **כליל החורש** |
| ויקימינים טקסונומיה בוויקימינים: **Cercis siliquastrum** |

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* TPL
* EOL
* ITIS
* NCBI
* GBIF
* IPNI
* צמחיית ישראל ברשת
* צמח השדה
* Tropicos
 |

* כליל החורש, באתר טיולי (כולל אגדות)
* פורסם: 12.09.07 , 08:23, כליל החורש, באתר ynet, 12 בספטמבר 2007
* כליל החורש באתר גן החיות התנכי בירושלים
* כליל החורש באתר הרופאים המומחים

הערות שוליים
------------

1. ↑  כליל החורש באתר הרשימה האדומה של IUCN
2. ↑  אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
3. ↑  מאמר בצרפתית אודות תפקידם של עצים הנטועים כגדרות בהגנה על מטעים (עמוד 27)
מבנה תלת־ממדי של קלמודולין
**קלמודולין** (Calmodulin) הוא חלבון המצוי בתאים איקריוטים, ושייך לאחת משתי המשפחות העיקריות של חלבונים קושרי סידן, הנקראת EF-hand (המשפחה השנייה נקראת annexins). חלבונים אלה פועלים תוך שינוי קונפורמציה בקשירת יוני סידן. השינויים המבניים משפעלים חלבונים תאיים נוספים אשר מעורבים בתגובות שונות בתא. קלמודולין משמש כמתווך סיגנלים של יוני סידן בתהליכים שונים כגון: מטבוליזם, דלקות, אפופטוזה, התכווצות שרירים, זיכרון בטווח קצר וארוך, התפתחות עצבים ועוד.

בשנת 1980 החוקר ווטרסון (Watterson) דיווח לראשונה על רצף חומצות האמינו המלא של קלמודולין. התקדמות זו חלה לאחר שבשנות ה-70, עשו כרומטוגרפיה של קלמודולין, אשר הובילה להצלחה בבידוד וניקוי של חלבונים קושרי קלמודולין והבנת המכניזם של קלמודולין.

קלמודולין הוא אחד החלבונים השמורים ביותר באיקריוטים (כלומר רצף חומצות האמינו שלהם כמעט ולא עבר שינויים לאורך האבולוציה). למרות קיום כמויות רבות וארגון שונה של גנים של קלמודולין במינים השונים, גנים אלו מקודדים רצפי חומצות אמינו זהים לרוב. המבנה השמור יכול לרמוז לנו על חשיבותו וחיוניותו כמעביר סיגנלים של סידן.

מבנה הקלמודולין
---------------

קלמודולין הוא חלבון קטן וחומצי המורכב מ-148 חומצות אמינו. קיפול החלבון יוצר ארבעה מתחמים), אשר בכל מתחם יש אתר קישור ליון סידן (כלומר, קישור של עד ארבעה יוני סידן לכל חלבון). לקלמודולין יש ארבעה מבני EF-hand, המאופיינים במוטיב של הליקס-לולאה-הליקס (helix-loop-helix), ומסודרים בשני אזורים גלובולרים נפרדים. שני אתרים נמצאים בקצה הקרבוקסילי ושניים אחרים בקצה האמיני. בכל EF-hand מצוי אתר קישור אחד. קשירת הסידן לחלבון היא קואופרטיבית.

פעילות
------

קלמודולין מהווה למעשה סמן של רמת הסידן בציטופלסמה. עם כניסת הסידן, קשירת הסידן לקלמודולין היא קואופרטיבית. בעקבות הקישור, קלמודולין משנה קונפורמציה, ולאחר שינוי זה הקומפלקס סידן-קלמודולין (ידוע כ**קלציום-קלמודולין**) משמש כאפקטור המשפיע על פעילות חלבונים. כך, לדוגמה, הקומפלקס סידן-קלמודולין משפעל פעילות קינאזות כמו CaM-קינאז.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293656605171
* BnF: cb122529641 (data)
* LCCN: sh85019015

 |
**כלים אוטומטיים לסקירת קוד** הם כלי פיתוח תוכנה אשר בודקים את התאמת קוד המקור של תוכנה לסט כללים שהוגדרו מראש כ"כתיבה נכונה".

תוכנת הסקירה בודקת את קוד המקור בהתאם לסט כללים, המייצגים ידע נרחב של חוקי יסוד וסמנטיקה, ומסייעים למפתחים מנוסים פחות להעלות את רמת הקוד שהם מייצרים. התוכנה מציגה רשימת אזהרות המונה את הנקודות שבהן הקוד לא עומד בסטנדרטים שנקבעו. בדרך כלל הכלי גם תומך בתיקון ההפרות באופן אוטומטי, או אפשרויות המקלות על המתכנת לתקן את הבעיות באופן ידני.

הקטגוריה הנפוצה והוותיקה ביותר של **כלים אוטומטיים לסקירת קוד** הניא כלים המבצעים "ניתוח קוד סטטי".
"ניתוח קוד סטטי" הוא תהליך אוטומטי המתבצע ללא הרצה בפועל של התוכנית, אשר לוקח תוכנית ומוצא תכונות או שגיאות תכנות שנכונות ללא תלות בקלט, ונכונות בכל מסלול שמגיע לנקודה מסוימת בתוכנית.

סביבות פיתוח רבות מספקות כלים אוטומטיים לסקר קוד כחלק אינטגרלי מהסביבה, לדוגמה Eclipse ו-Microsoft Visual Studio כסביבות פיתוח משולבות תומכות במגוון רחב של תוספים המאפשרים סקר קוד.

בנוסף לכלים לניתוח קוד סטטי, יש גם כלים לניתוח מבנה ויזואלי. כלים אלו עוזרים למפתחים לקבל הבנה טובה יותר של הקוד. מערכות אלו לא מכילות רשימה של חוקים מוגדרים מראש, ובמקום זאת מסייעות למהנדס על ידי יצירת הצגה גרפית של חלקי הקוד השונים ויחסם זה לזה, לדוגמה אילו מודולים משתמשים באילו שירותים המסופקים על ידי מודולים אחרים.

ראו גם
------

* הנדסת תוכנה
* סקר קוד

הערות שוליים
------------

1. ↑  מהו ניתוח קוד סטטי (מתוך סיכום הרצאה של פרופסור מולי שגיב, אוניברסיטת תל אביב
הרב **אברהם מוריץ בן משה רומנו** (בסרבו-קרואטית בכתב לטיני: **Avraham Moric Romano**;‏ 1894 ביילינה, האימפריה האוסטרו-הונגרית – סוף מרץ 1943, מחנה ההשמדה טרבלינקה) היה הרב הראשי האחרון ליהודי ביטולה וכיהן בתפקידו מ-1931 ועד לתקופת השואה.

קורות חייו
----------

אברהם רומנו נולד בביילינה במשפחה בת 7 נפשות. אחיו סלומון ושלוש אחיותיו: בלאנקה, מטילדה ואסתר. למד בישיבה בסרייבו ובה הוסמך לרבנות. אחיינו של אברהם רומנו, אשר כיהן ברבנות בסרייבו טרם מלחמת העולם הראשונה. הוא נישא ללאה לבית לוי (1898 סרייבו - 1942 סמדרבו) ולזוג נולדו שני בנים אברהם ב-1919 ומוריץ ב-1921.

בין 1919 – 1923 כיהן כרב בקהילת ביילינה. בהמשך ועד 1931, כיהן בקהילת דוברובניק.

ב-1931 התמנה לרב הראשי ליהודי ביטולה. בעת שמונה נתונה הייתה קהילת ביטולה במצב כלכלי וחברתי קשה. מ-1928 לא כיהן רב ראשי בקהילה והייתה הגירת פנים משמעותית מהעיר לקהילות מבוססות יותר. הרב פעל בקרב יהדות יוגוסלביה במטרה לעזור לקהילה ולשקמה. הוא פרסם מספר מאמרים על הקהילה בעיתונות היהודית בכללם בעיתון "Jevrejskom glasu" (בסרבו-קרואטית: הקול היהודי).
בהמשך, ערכו ליאון קמחי ראש הקהילה והרב רומנו מסע בקרב הקהילות היהודיות במטרה לעורר את הנהגת יהדות יוגוסלביה לנקוט בצעדים מידיים כדי לחלץ את הקהילה ממצוקתה. עוד פעל לעודד את צעירי הקהילה לעלות לארץ ישראל. ב-1939 ביקר בארץ ישראל לבחינת חלופות עלייה ליהודי ביטולה.

באפריל 1941, במהלך מלחמת העולם השנייה תקפה גרמניה הנאצית את ממלכת יוגוסלביה והכניעה אותה תוך ימים אחדים. רעייתו של הרב רומנו נפצעה בהפצצה של מטוסים איטלקיים על ביטולה ונשלחה לסמדרבו להחלמה. שם, בראשית 1942 הוצאה להורג ביחד עם נשות הקהילה. לאחר כיבוש יוגוסלביה נמסר אזור ביטולה לחזקת ממלכת בולגריה. ב-11 במרץ 1943 ביצעו הבולגרים אקציה במקדוניה ועצרו את יהודי החבל ובכללם בני קהילת ביטולה ועימם הרב אברהם רומנו. העצורים נכלאו בשטח מפעל הטבק "מונופול" אשר בסקופיה וממנו שולחו עד סוף מרץ ברכבות ישירות למחנה טרבלינקה. הרב אברהם רומנו נרצח ביחד עם קהילתו בטרבלינקה.

בנו, מוריץ רומנו ניצל מהשואה משום שגורש לשטחי בולגריה ונכלא בווארנה. לאחר המלחמה הפך לאיש ציבור וחבר פרלמנט ביוגוסלביה. כיהן כשגריר יוגוסלביה בצ'ילה. נכדתו, ברטה רומנו ניקוליץ' כיהנה כיושבת ראש הקהילה היהודית בסקופיה (2014–2022).

קישורים חיצוניים
----------------

ויקישיתוף מדיה וקבצים בנושא **אברהם מוריץ רומנו** בוויקישיתוף
* \* ריאיון עם מוריץ רומנו, באתר מוזיאון ארצות הברית לזכר השואה  (במקדונית)
* אברהם רומנו - דף עד, באתר יד ושם

הערות שוליים
------------

1. ↑  **הקהילה היהודית בביילינה**, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 41.
2. ↑  **הקהילה היהודית בביטולה**, בתוך: צבי לוקר (עורך), פנקס הקהילות - יוגוסלאוויה, עמוד 48.
3. ↑  הקהילה היהודית במונאסטיר, באתר יד ושם.
4. ↑  אורח מיוגוסלביה-הרב רומאנו ממונסטיר, הַבֹּקֶר, 22 באוגוסט 1939.
5. ↑  ג'ני לבל, שואת יהודי יוגוסלאביה - הקהילות במאקדוניה, פירוט וחבל קוסובו, פעמים, 27, תשמ"ו 1986, עמוד 62–75. החוברת שהוקדשה לנושא יהדות ספרד והמזרח בתקופת השואה, באתר מה-יא"ה.
פכית דלייה. אוסף המוזיאון הימי הלאומי
**כלים המקורצפים לבן** (באנגלית: ‏ **White Shaved ware**) היא משפחה של כלי קרמיקה שמקורה בקפריסין, והם מאופיינים בקרצוף צפוף על פני הכלי שנעשה לפני קלייה. הכנת הכלים נעשתה ביד (למעט מקרים חריגים).

תפוצתה של המשפחה היא בין השנים 1200-1600 לפנה"ס, בתקופת הברונזה המאוחרת, שהייתה תקופה של סחר בינלאומי, והכלים משמשים כמאובן מנחה לתקופה זו לאתרים ארכאולוגים בארץ ישראל. מציאתה באתר ארכאולוגי מצביעים על שייכות השכבה בה נמצאו כלים ממשפחה זו לתקופה זו. 

המשפחה כוללת: פכים, פכיות ובקבוקים. הפריט הנפוץ ביותר הוא פכית דלייה חרוטית עם בסיס כלי מחודד ושפת כלי צבוטה ביד. חיבור חלקה התחתון של הידית נעשה על ידי החדרת הידית לתוך הפכית באמצעות נקב בגוף הכלי. כלי המשפחה נוצרו מחומר חולי בהיר ופני הכלי חופו לבן. בכלים רבים החיפוי הלבן לא שרד. גובה הכלי נע בין 16-13 ס"מ לערך.

כלי המשפחה נוצרו בקפריסין באנקומי (Enkomi) - עיר מתקופת הברונזה שהייתה אולי עיר הבירה של אלשיה (קפריסין הקדומה). האתר נמצא ליד פמגוסטה (famagusta) במזרחו של האי. כלים אלה נמצאו באתרים רבים בארצות הים התיכון, כולל בארץ ישראל, ביניהם: תל אבו הואם, תל שקמונה תל מגידו ועוד. 

כלי המשפחה נוצרו בקפריסין בתקופה הקפריסאית המאוחרת I המקבילה לתקופת הברונזה המאוחרת א והתקופה הקפריסאית המאוחרת II המקבילה לתקופת הברונזה המאוחרת ב. לארץ ישראל הגיעו הכלים בתקופת הברונזה המאוחרת ב.

לקריאה נוספת
------------

* אבשלום זמר ואורית רוטגייזר, **כלי חרס מקפריסין בעת העתיקה**, קטלוג התערוכה בהוצאת המוזיאון הימי הלאומי 2011, עמ' 31, 63 64
* עמית רוזנבלום, **כלי חרס מטיפוס "המקורצף לבן" מתל אבו הוואם**, עבודת מוסמך, החוג לציוויליזציות ימיות, אוניברסיטת חיפה, 2006

קישורים חיצוניים
----------------

ויקישיתוף מדיה וקבצים בנושא **כלים המקורצפים לבן** בוויקישיתוף

|  |  |
| --- | --- |
| פורטל ארכאולוגיה של המזרח הקרובפורטל ארכאולוגיה של המזרח הקרוב | ל**פורטל ארכאולוגיה של המזרח הקרוב** |
**הרב אברהם מוטאל** (נפטר בי"ז באדר ה'תי"ח; 22 במרץ 1658) היה ראש ישיבה ופוסק בשאלוניקי ומחבר ספר **תורת נזיר**.

ביוגרפיה
--------

נולד לרבי יעקב מוטאל בסביבות שנת 1570. למד מפי רבי שמואל חיון, מחבר ספר בני שמואל, וכן מפי הרב שלמה הכהן (מהרש"ך), אותו שימש והעתיק את תשובותיו ופסקיו שכן מהרש"ך לא היה בעל כתיבה נאה. כיהן כראש ישיבת "ק"ק לישבונה ישן". שימש כרב הגדול בשאלוניקי לאחר פטירת רבי חיים שבתי. רבי שמואל הלוי, מכנה אותו: "הרב המובהק נזר לדור ודור אור ישראל...הנשר הגדול בעל הכנפים סוככים בחסידותו על כל העולם, הרב המובהק עטרת ראש כמוהר"ר אברהם מוטאל נר"ו...". התכתב עם גדולי דורו, ביניהם מוהרח"ש ומהרימ"ט. בניו היו גרשון ובכורו בנימין, שהוציא לאור את ספר תמת ישרים (ונציה שפ"ב) ובו ליקוט כתבי קדמונים. מצאציו נמנה רבי חיים אליה הלוי, שהוציא לאור את ספר זקנו תורת נזיר, לאחר שנמצא כתב היד בישיבת מגן שאול שבאזמיר.

### פטירתו

נפטר והוא כבן תשעים בי"ז באדר ה'תי"ח.
על מצבתו נכתב:

> 
> ראו אבן כהררי אל, הושם על רועה ישראל, מורה תורה לכל שואל, אחד היה אברהם. מדריך מישיר, מטיב מכשיר, יחד עני ועשיר, הוכיח אברהם, חוקים ותורות, קבע לדורות, ובלבו נתן להורות, ה' אל אברהם. איש מאיר תורה, עליו יקום אורה, אליו בשם יקרא אברהם אברהם. ויסע משם ארון האלקים אשר אמרתו תזל כטל, הרב הגאון כמה"ר אברהם מוטאל זלה"ה, ביום ד' י"ז לחודש אדר ר' שנת ת'ח'י'ה' ליצירה ת'נ'צ'ב'ה
> 
> 
> 
>

תלמידיו
-------

העמיד תלמידים הרבה, ביניהם:

* רבי אברהם גלאנטי
* רבי אהרן לפפה
* רבי אברהם מלמד
* רבי שמואל גאון

חיבוריו
-------

שער ספר תורת נזיר
* שו"ת שלא הגיע לידינו.
* **תורת נזיר** (שאלוניקי ה'תקפ"א) - על מסכת נזיר. לספר הסכמה מאת רבני אזמיר בזמן הדפסתו, רבי דוד אמאדו ורבי רפאל אשכנזי.
* שיטות על כמה מסכתות.
* קונטרס מגן אברהם - שמות גיטין בשני חלקים, אחד של נשים והשני של האנשים.
* דרושים.

לקריאה נוספת
------------

* **חכמי שאלוניקי** חלק א', הוצאת יד הרב נסים, תשנ"ב.
* **קורות היהודים בתורקיה ובארצות הקדם** חלק ג' עמוד 174.
* **שם הגדולים** מערכת גדולים אות א [עה] הרב הגדול מהר"ר אברהם מוטאל, שם, מערכת ספרים אות מ [נד] מגן אברהם

קישורים חיצוניים
----------------

* רבי אברהם מוטאל (מוטל), **תורת נזיר**, באתר היברובוקס
* אברהם בן יעקב מוטל, דף שער בספרייה הלאומית

הערות שוליים
------------

1. ↑  כפי שמעיד בשו"ת מהרש"ך חלק ב', קונ"א, סי' ו'
2. ↑  קורא הדורות, דף מ"ח ע"ב
3. ↑  שו"ת מהרש"ך, חלק ב' סימן ר"ה
4. 1 2  **קורא הדורות**, דף מה ע"ב
5. ↑  **שו"ת מהר"ש הלוי**, סימן ל"ב
6. ↑  למשל: **תורת חיים** חלק א' סימנים ב' וג'
7. ↑  **שו"ת מהרימ"ט**, א, מ"ה
8. ↑  תורת נזיר, שער ושם, הקדמה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007473198405171
* ISNI: 0000 0000 4943 1822
* LCCN: nr93020464
* VIAF: 54020536
* WorldCat: lccn-nr93020464

 |
**קלמאן גרנייה** (בצרפתית: **Clément Grenier**; נולד ב-7 בינואר 1991 באנונה), הוא כדורגלן צרפתי המשחק בקבוצת מיורקה.

קריירה
------

גרנייה החל לשחק כדורגל בקבוצות הנוער של עיר הולדתו אנונה (Annonay). בגיל 11 עבר לשחק בקבוצות הנוער של אולימפיק ליון. במאי 2008 חתם על חוזה הבוגרים הראשון שלו בליון והחל לשחק בשורות ליון מתחילת עונת 2008/2009. במשך שתי עונות הוא שיחק בעיקר כמחליף עד שבעונת 2011/12 הוא הפך לשחקן הרכב. גרנייה חתם ב-2013 על חוזה לשלוש שנים נוספות בקבוצת ליון שהוארך לאחר מכן. במהלך 2017 עבר בהשאלה לרומא לחצי שנה ולאחריה חזר לליון. ב-31 בינואר 2018 לאחר כעשור בליון חתם בגנגאן לשנה וחצי.

גרנייה היה חלק מהסגל של כל הנבחרות הצעירות של צרפת מהנבחרת עד גיל 16 בשנת 2007. ב-2008 סיים כסגן-אלוף אירופה לנבחרות לאומיות עד גיל 17 וב-2010 זכה עם צרפת באליפות אירופה לאומות עד גיל 19. ב-2012 הוא הועלה לנבחרת צרפת בכדורגל עד גיל 21 בה שיחק 5 משחקים וביוני 2013 עלה לסגל הנבחרת הבוגרת ושיחק לראשונה במדיה במשחק ידידות נגד אורוגוואי.

תארים
-----

**צרפת**

* סגנות אליפות אירופה בכדורגל עד גיל 17: 2008
* אליפות אירופה בכדורגל עד גיל 19: 2010

**אולימפיק ליון**

* הסופר קאפ הצרפתי: 2012
* הגביע הצרפתי: 2012
* סגנות גביע הליגה הצרפתי: 2012

קישורים חיצוניים
----------------

ויקישיתוף מדיה וקבצים בנושא **קלמאן גרנייה** בוויקישיתוף
* קלמאן גרנייה, ברשת החברתית טוויטר
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**יהושע מור יוסף** (נולד ב-21 באפריל 1964) הוא אסטרטג ודובר המכהן כמנכ"ל ובעלים של "מור יוסף אסטרטגיה ותקשורת". עבד בעבר כשדרן רדיו בערוץ 7 וכמגיש תוכנית שבועית ברשות השידור[דרושה הבהרה]. היה המזכיר המדיני של מועצת יש"ע ושימש כדובר שר החוץ.

היה המנכ"ל הראשון של תחנת גלי ישראל.

ביוגרפיה
--------

מור יוסף נולד בנתניה. למד בתיכון בר-אילן בעיר, היה חבר בבני עקיבא ולמד בישיבת ההסדר קריית שמונה. בצבא שירת כלוחם בחטיבת גבעתי ובהמשך כלוחם ומפקד בחיל השריון. למד לתואר ראשון אוניברסיטת בר-אילן ומנהל עסקים במכון לנדר בירושלים.

היה בעברו שדרן רדיו בערוץ 7 ולאחר מכן הגיש תוכנית שבועית בנושאי אקטואליה ברשות השידור. כיהן כדובר מועצת יש"ע ובהמשך למזכיר המדיני של המועצה (עד מינויו התפקיד כונה "מנכ"ל המועצה" אך לאחר המינוי הוחלט לשנות את שם התפקיד). בתקופת ההתנתקות שימש כפרשן בערוץ 12

לאחר מכן שימש כדובר שר החוץ בתקופת סילבן שלום. לאחר עבודתו כדובר שר החוץ הקים משרד לאסטרטגיה ותקשורת בשם "מור יוסף אסטרטגיה ותקשורת". בנוסף, היה ממייסדי תחנת גלי ישראל וכיהן כמנכ"ל הראשון.

מכהן כמנכ"ל ובעלים של "מור יוסף אסטרטגיה ותקשורת". בתפקידיו משמש כאסטרטג וכדובר של מספר גופים בציונות הדתית ומחוצה לה בהם גם גלי צה"ל. ביולי 2017 היה אחד משלושת המועמדים לתפקיד מפקד גלי צה"ל, אך לא נבחר.

חיים אישיים
-----------

נשוי ומתגורר בעפרה.

קישורים חיצוניים
----------------

* יהושע מור יוסף, ברשת החברתית טוויטר
* ירעם אטיה, שליפות עם יהושע מור יוסף, באתר nrg‏, 16 באוגוסט 2005

הערות שוליים
------------

1. ↑  עשה את שלו - יהושע מור יוסף, באתר וואלה!‏, 15 בינואר 2005
2. ↑  מועצת יש"ע: במקום מנכ"ל  מזכיר מדיני, באתר ערוץ 7, 16 בפברואר 2004
**גואנקו** (שם מדעי: *Lama guanicoe*) הוא מין בסוג למה.

מאפיינים
--------

גואנקו הוא מבעל החיים הגדולים בדרום אמריקה. זהו אחד משני מיני הגמליים האנדמיים (ייחודיים לאזור אחד בלבד) שמצויים באזורים האלפיניים של הרי האנדים, בעוד השני הוא הוויקוניה. 

הגואנקו נפוץ לאורך הרי האנדים, מבוליביה עד לארץ האש, בדרום צ'ילה. הוא חי באזורים מגובה פני הים ועד לגובה של 4,000 מטר. בית הגידול שלו מגוון, מערבות עשב יבשות וסבכי שיחים ועד ליערות. תוחלת חייו היא כ-20 עד 25 שנים. עם בוא האירופאים לדרום אמריקה חיו בה כ-500 מיליון פרטים, אך נכון ל-2011 הצטמצמה אוכלוסייתם והיא מונה כ-500,000 פרטים.

לגואנקו גוף רזה, צוואר ורגליים ארוכות. צבעו עשוי לנוע מחום בהיר ועד חום אדמדם, חלקו התחתון לבן ופניו אפורות. ליבו של הגואנקו ותאי הדם שלו מותאמים במיוחד לחיים בגובה רב, שם האוויר דליל. גובהו של הגואנקו מגיע ל-110 ס"מ, ארכו כ-180 ס"מ. משקלו של זכר בוגר הוא 120-100 ק"ג, ומשקלה של נקבה בוגרת - 110-90 ק"ג.

גואנקו בוגר יכול לרוץ במהירות של עד 55 קמ"ש. הריצה חיונית להישרדותו, שכן באזורים הפתוחים בהם הוא חי אין מקומות מחבוא. בחורפים קשים מבלה הגואנקו ביערות. הטורף היחיד של הגואנקו הוא הפומה.

הנקבה ממליטה אחת לשנתיים לאחר 12-11 חודשי היריון. הצאצא נולד בין דצמבר לפברואר ושוקל בין 8 ל-15 ק"ג בלידה. הגור מסוגל לרוץ זמן קצר לאחר הלידה ונגמל מיניקה לאחר 12-6 שבועות. הוא נשאר עם משפחתו בסביבות שנה. 
הגואנקו חי בעדרים קטנים שכוללים זכר אחד וכמה נקבות ובכריהן.

בעבר נעשה שימוש בעורו של הגואנקו להכנת בגדים, ופרוותו שימשה להכנת מזרנים ושמיכות, מה שגרם לירידה באוכלוסייתו. בעקבות כך, הוכנס הגואנקו לרשימת החיות המוגנות והאסורות במסחר.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **גואנקו** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

* גואנקו, באתר אנציקלופדיה בריטניקה (באנגלית)

הערות שוליים
------------

1. ↑  גואנקו באתר הרשימה האדומה של IUCN
2. 1 2  **העולם המופלא של בעלי החיים**, עמ' 198

| מכפילי פרסה |
| --- |
| בעלי כרית |
| גמליים | 

|  |  |
| --- | --- |
| גמל | גמל חד דבשתי • גמל דו דבשתי |
| למה | למה מצויה • גואנקו |
| ויקוניה | ויקוניה מצויה • אלפקה |

 | 
 |
| צטרומיננטיה |
| צטנקודונטמורפה (היפופוטמיים) | 

|  |  |
| --- | --- |
| היפופוטם (סוג ומין יחיד) | היפופוטם |
| היפו (סוג ומין יחיד) | היפופוטם ננסי |

 |
| מעלי גירה |
| טרגולינה (איילוניים) | 

|  |  |
| --- | --- |
| איילון המים (סוג ומין יחיד) | איילון המים |
| איילון | איילון ג'אווני • איילון פיליפיני • איילון זוטר • איילון גדול • איילון וייטנאמי • איילון ויליאמסון |
| איילון נקוד | איילון לבן-נקודות • איילון הודי • איילון צהוב-פסים |

 |
| פקוריים | 

|  |  |  |  |
| --- | --- | --- | --- |
| איילי מושק | 

|  |  |
| --- | --- |
| אייל מושק | אייל מושק סיני • אייל מושק אלפיני • אייל מושק שחור • אייל מושק ההימלאיה • אייל מושק סיבירי • אייל מושק קשמירי • אייל מושק אנחווי |

 |
| ג'ירפואידים |
| ג'ירפיים | 

|  |  |
| --- | --- |
| ג'ירף | ג'ירף מנומר • ג'ירף דרומי • ג'ירף מרושת • ג'ירף מסאי |
| אוקפי (סוג ומין יחיד) | אוקפי |

 |
| אנטילוקפריים | 

|  |  |
| --- | --- |
| אנטילוקפרה (סוג ומין יחיד) | אנטילוקפרה אמריקנית |

 |

 |
| דמויי חזיר • איילי העולם הישן • איילי העולם החדש • פריים |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4158490-9

 |
**אלברטו דה קוסטה פריירה** (בפורטוגזית: **Alberto Da Costa Pereira**;‏ 9 בנובמבר 1930 – 10 בדצמבר 1990) היה כדורגלן ומאמן פורטוגזי, ששיחק בעמדת השוער.

קריירה
------

קוסטה פריירה נולד למשפחה אפריקאית-לבנה, בנקאלה מהמושבה הפורטוגזית מוזמביק, והמועדון בנפיקה הבחין בו כאשר שיחק בספורטינג לורנסו מרקס. ב-1954 חתם בבנפיקה ותפס את מקומו מיד, ערך 26 הופעות בעונתו הראשונה ב-1954/55 וזכה בה בליגה הפורטוגלית, אחת מתוך השמונה שזכה בהמשך הקריירה.

מחוץ לפורטוגל, קוסטה פריירה זכה פעמיים ברצף עם בנפיקה בגביע אירופה לאלופות בשנים 1961 ו-1962, והפסיד שני גמרים בשנים 1963 ו-1965. האחרון מביניהם היה נגד אינטר מילאנו בסן סירו, בו קבוצתו הפסידה 1–0 משער של שחקן היריבה ז'איר דה קוסטה. טעות של קוסטה פריירה הובילה לשער כאשר ז'איר בעט כדור שטוח לפינה הקרובה, תוך כדי שהוא מחליק על הדשא. קוסטה פריירה הגיע לכדור והיה צריך לקלוט אותו, אך הכדור חמק מתחת לידיו וחדר לרשת. סיכוייה של בנפיקה לחזור למשחק היו נמוכים ונפגעו עוד יותר במהלך המחצית השנייה, כשקוסטה פריירה נפצע ונאלץ לנטוש את השער. בהיעדר חילופים באותה התקופה, נאלץ בלם הקבוצה ז'רמאנו דה פיגיירדו להיכנס במקומו לשער. למשך יותר מ-30 דקות בנפיקה נאלצה לשחק עם עשרה שחקנים.

קוסטה פריירה פרש ממשחק ביוני 1967 כשהוא כמעט בן 38, הספיק לערוך במהלך הקריירה 358 הופעות רשמיות עבור בנפיקה. הוא נפטר בליסבון ב-25 באוקטובר 1990, בגיל 60.

### נבחרת פורטוגל

קוסטה פריירה ערך את הופעת הבכורה שלו במדי נבחרת פורטוגל ב-22 במאי 1955 בניצחון 1–3 על אנגליה בפורטו. הוא עמד בשער במסע המוקדמות המוצלח למונדיאל 1966, אך במונדיאל עצמו התעלם ממנו המאמן הברזילאי אוטו גלוריה, מאמן בנפיקה שלו לשעבר, עקב יכולת חלשה שהציג קוסטה פריירה והנבחרת סיימה בלעדיו במקום השלישי.

תארים
-----

בנפיקה ליסבון
* אליפות פורטוגל (8): 1954/55, 1956/57, 1959/60, 1960/61, 1962/63, 1963/64, 1964/65, 1966/67
* הגביע הפורטוגלי (5): 1954/55, 1956/57, 1958/59, 1961/62, 1963/64
* גביע אירופה לאלופות (2): 1960/61, 1961/62

אישיים
* הרכב השנה של מגזין וורלד סוקר: 1965

קישורים חיצוניים
----------------

ויקישיתוף מדיה וקבצים בנושא **אלברטו דה קוסטה פריירה** בוויקישיתוף

* פרופיל, באתר Transfermarkt
* פרופיל, באתר WorldFootball.net
* פרופיל, באתר National Football Teams
**Loesje** (ההגייה בהולנדית מקורבת ל**לוּשֶה**, **לושייה**) הוא ארגון בינלאומי למען חופש הביטוי. הארגון נוסד בארנהם (הולנד) בשנת 1983. בשנת 1989 החל לפעול כארגון בינלאומי. מטרתו לטפח יצירתיות, ביקורת חיובית, רעיונות וחשיבה בנוגע לאירועים אקטואליים, באמצעות ססמאות קצרות על גבי פוסטרים שעליהם חתומה הדמות הפיקטיבית Loesje (שם הולנדי).

בשנת 1986 הארגון השתתף בבחירות לפרלמנט הולנד, זכה בפחות מ-13 אלף קולות ולא קידם אף מושב.

מלבד פעילות הליבה של הכרזות, Loesje מבצע פרויקטים בינלאומיים בהם אנשים מכל רחבי העולם נפגשים וחולקים חוויות ולומדים אחד מהשני. הארגון מנסה לעורר חופש עיתונות, יצירתיות ואזרחות פעילה באמצעות פרויקטים חדשניים יצירתיים, המאתגרים ומגרים את המשתתפים. הפרויקטים, ככרזות, כוללים מגוון רחב של נושאים ומיקודים, אך הם מבוססים תמיד על ערכים הומניסטיים ויצירתיות.

Loesje פועל כיום בלמעלה מ-30 מדינות, בהן: איטליה, איסלנד, אסטוניה, ארגנטינה, ארמניה, ארצות הברית, בוסניה, בלגיה, גרמניה, דנמרק, הולנד, הונגריה, לטביה, ליטא, מקדוניה, מקסיקו, ניגריה, סלובניה, סרביה, פולין, פורטוגל, פינלנד, צרפת, קטלוניה, רומניה, רוסיה, שוודיה ושווייץ. בספטמבר 2006 נרשמו באתר האינטרנט של הארגון כניסות מלמעלה מ-100 מדינות שונות.

מספר האנשים היוצרים את הפוסטרים ומפיצים אותם אינו ידוע בוודאות. עם זאת, על-פי רישומי הארגון, ידוע כי כ-500 איש מקבלים את העלון החודשי שמפיץ הארגון בגרסה ההולנדית, וכ-200 נוספים מקבלים את הגרסה הבינלאומית. בנוסף, על פי נתוני משרדי הארגון, העלון בגרסתו האינטרנטית נקרא בתפוצה של למעלה מ-1,000 איש.

כיום יושבים משרדי הארגון הראשיים בברלין (החל מספטמבר 2005), ומשם מפעיל הארגון את מגוון פעילויותיו ברחבי העולם.

קישורים חיצוניים
----------------

ויקישיתוף מדיה וקבצים בנושא **Loesje** בוויקישיתוף
* 

* אתר האינטרנט הרשמי של Loesje (בהולנדית)
* עמוד הארגון בפייסבוק

הערות שוליים
------------

1. ↑  Loesje e.V. europa.eu/youth/volunteering/organisation

|  |  |
| --- | --- |
| בקרת זהויות עריכת הנתון בוויקינתונים | 
* GND: 6507698-9
* LCCN: nb2012003494
* RKD: 269177
* VIAF: 267879873
* WorldCat: lccn-nb2012003494

 |
**אלברט רוקאס קומאס** (בספרדית: **Albert Rocas Comas**; נולד ב-16 ביוני 1982) הוא שחקן כדוריד ספרדי המשחק בברצלונה ובנבחרת ספרד. מספר חולצתו של אלברט רוקאס הוא 26.
אלברט רוקאס משחק בתפקיד הקיצוני ימני.

קריירה
------

אלברט רוקאס חתם ב-20 ביוני 2007 בקבוצת ברצלונה.

רוקאס זכה עם ברצלונה ב-2 גביעי אירופה בכדוריד ואף שימש כקפטן ברוב המשחקים. בנוסף, זכה רוקאס באליפות ספרד אחת. 

רוקאס קיבל את זימונו הראשון לנבחרת בעת פתיחת קמפיין אליפות העולם כדי לגבות את הסגל לטורניר. בסיום הטורניר, זכה רוקאס עם נבחרת מולדתו, ספרד, באליפות העולם לשנת 2005 שהתקיימה בתוניסיה. שנה לאחר מכן, הגיע רוקאס עם נבחרת ספרד לשלב הגמר באליפות אירופה 2006, אך נבחרת ספרד הפסידה במשחק זה.

תארים
-----

ברצלונה
* **אליפות אירופה**: 2011, 2010.

* **הליגה הספרדית**: 2011.

* **סופרקופה**: 2009, 2010.

* **גביע הליגה**: 2010.

* **גביע ספרד**: 2009, 2010.

פורטלנד סן אנטוניו
* **הליגה הספרדית**: 2005.

* **גביע אירופה**: 2004.

* **סופרקופה**: 2006.

ויאדוליד
* **גביע הליגה**: 2003.

נבחרת ספרד
* **אליפות העולם**: 2005, 2013
* אולימפיאדה - 2008, מדליית ארד

קישורים חיצוניים
----------------

ויקישיתוף מדיה וקבצים בנושא **אלברט רוקאס** בוויקישיתוף
* אלברט רוקאס, ברשת החברתית טוויטר
* אלברט רוקאס, באתר olympedia.org
* אלברט רוקאס, באתר פדרציית הכדוריד האירופאית
**סמל ברמן** (בגרמנית: **Bremer Wappen**) הוא סמלה הרשמי של המדינה הגרמנית ברמן והוא קיים בשלוש גרסאות, גדולה, בינונית וקטנה. הסמל נכנס לשימוש ב-1366 והוא מציג מפתח לבן על שדה אדום. המפתח מייצג את פטרוס, פטרון קתדרלת ברמן.

היסטוריה
--------

האישור הרשמי הראשון שניתן לעיר להשתמש בסמל היה ב-1811 על ידי נפוליאון. סמל זה הכיל את המפתח של פטרוס, שלוש דבורים על גבי צבעי נפוליאון, אדום וזהב. לפני נפוליאון הצבעים הדומיננטיים של העיר היו אדום ולבן, צבעיה של ברית ערי הנזה. ב-1568 הוחלפו תומכי הסמל ממלאכים לאריות, כפי שהם כיום ונוסף הכתר. כיום משמש המפתח לבדו סמל מוקטן של הרשויות.

ראו גם
------

* דגל ברמן

קישורים חיצוניים
----------------

ויקישיתוף מדיה וקבצים בנושא **סמל ברמן** בוויקישיתוף
* הסמל באתר ממשלת ברמן (גרמנית)

הערות שוליים
------------

1. ↑  Bremen (Germany) crwflags.com
2. ↑  Heraldry of the world - Outdated file(הקישור אינו פעיל, 23 במרץ 2023)

| סמלי גרמניה |
| --- |
| גרמניה | הסמל הלאומי |  |
| סמלי המדינות | באדן-וירטמברג • בוואריה • ברלין • ברנדנבורג • ברמן • המבורג • הסן • חבל הסאר • מקלנבורג-מערב פומרניה • נורדריין-וסטפאליה • סקסוניה • סקסוניה-אנהלט • סקסוניה התחתונה • ריינלנד-פאלץ • שלזוויג-הולשטיין • תורינגיה |
| סמלים היסטוריים | סמל באדן • סמל פרוסיה • סמל גרמניה המזרחית |